Tá Meiriceá i ndiaidh eitleáin gan phíolóta a chur chuig an Libia chun fórsaí an Chornál Ghaddafi a ionsaí. Tá na heitleáin in úsáid cheana féin de réir fhoinsí rialtas Mheiriceá. Baineadh úsáid as na heilteáin seo go minic sa Phacastáin agus meastar gur mharaigh siad roinnt céadta sibhialtach mar aon le roinnt céadta trodaire de chuid an Talaban. Agus deir iar iarrthóir Phoblachtach d’Uachtaránacht Mheiriceá, John Mc Cain, gur laochra dá chuid iad lucht éirí amach na Libia. Tá an tUasal Mc Cain ar chuairt go Benghazi chun bualadh leis na trodairí ansin.